CELEX: 22005D0632
Language: fi
Date: 2005-08-15 00:00:00
Title: 2005/632/EY: Yhteistä passitusta käsittelevän EY–EFTA-sekakomitean päätös N:o 4/2005, tehty 15 päivänä elokuuta 2005, 20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamisesta

31.8.2005   
            
            
               FI
            
            
               Euroopan unionin virallinen lehti
            
            
               L 225/29
            
         
      YHTEISTÄ PASSITUSTA KÄSITTELEVÄN EY–EFTA-SEKAKOMITEAN PÄÄTÖS N:o 4/2005,
   tehty 15 päivänä elokuuta 2005,
   20 päivänä toukokuuta 1987 tehdyn yhteistä passitusmenettelyä koskevan yleissopimuksen muuttamisesta
   (2005/632/EY)
   SEKAKOMITEA, joka
   ottaa huomioon 20 päivänä toukokuuta 1987 tehdyn yhteistä passitusmenettelyä koskevan yleissopimuksen (1) ja erityisesti sen 15 artiklan 3 kohdan a alakohdan,
   sekä katsoo seuraavaa:
   
               (1)
            
            
               Tietokoneavusteinen passitusjärjestelmä on täysipainoisesti käytössä kaikissa yhteistä passitusmenettelyä koskevan yleissopimuksen sopimuspuolina olevissa maissa, ja se on todettu luotettavaksi ja tyydyttäväksi sekä tullihallintojen että talouden toimijoiden kannalta.
            
         
               (2)
            
            
               Näissä olosuhteissa ei enää ole taloudellisesti perusteltua sallia, että muodollisuudet suoritetaan kirjallisilla passitusilmoituksilla, jolloin toimivaltaiset viranomaiset joutuvat tallentamaan ilmoituksen tiedot tietokoneavusteiseen järjestelmään käsin. Kaikki passitusilmoitukset olisi tämän vuoksi yleensä tehtävä tietotekniikkaa käyttäen.
            
         
               (3)
            
            
               Päätös kirjallisten passitusilmoitusten hyväksymisestä olisi kuitenkin jätettävä kunkin sopimuspuolen harkintaan, jotta sen yleiset vaatimukset olisi helpompi ottaa huomioon.
            
         
               (4)
            
            
               Kirjalliset passitusilmoitukset olisi sallittava poikkeustapauksissa, jos tullin tietokoneavusteinen passitusjärjestelmä tai toimijan sovellus ei toimi, jotta talouden toimijat voisivat edelleen suorittaa passitustoimia.
            
         
               (5)
            
            
               Jotta matkustajat voisivat suorittaa passitustoimia, toimivaltaisten viranomaisten olisi sallittava passitusilmoitusten tekeminen kirjallisesti, jos matkustajat eivät voi suoraan päästä käyttämään tietokoneavusteista passitusjärjestelmää.
            
         
               (6)
            
            
               Koska eräiden maiden on vielä kehitettävä ja otettava käyttöön tarvittavia välineitä ja yhteyksiä, jotta kaikki talouden toimijat voidaan yhdistää tietokoneavusteiseen passitusjärjestelmään, olisi vahvistettava siirtymäaika, jonka aikana passitusilmoituksia voidaan tehdä kirjallisesti.
            
         
               (7)
            
            
               Lukuun ottamatta tapauksia, joissa tullin tietokoneavusteinen passitusjärjestelmä tai passituksesta vastaavan sovellus ei toimi, kirjallisia passitusilmoituksia hyväksyvien toimivaltaisten viranomaisten olisi varmistettava, että passitustiedot toimitetaan toimivaltaisten viranomaisten välillä tietotekniikkaa ja tietokoneverkkoja käyttäen.
            
         
               (8)
            
            
               Yleissopimus olisi siten muutettava vastaavasti,
            
         ON PÄÄTTÄNYT SEURAAVAA:
   1 artikla
   Muutetaan 20 päivänä toukokuuta 1987 tehdyn yleissopimuksen liite I tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 1 päivästä heinäkuuta 2005.
   Toimivaltaiset viranomaiset voivat kuitenkin edelleen hyväksyä kirjallisia passitusilmoituksia enintään 31 päivään joulukuuta 2006.
   Jos toimivaltaiset viranomaiset päättävät hyväksyä kirjallisia passitusilmoituksia 1 päivän heinäkuuta 2005 jälkeen, päätöksestä on ilmoitettava komissiolle kirjallisesti etukäteen. Tällöin kyseisten maiden toimivaltaisten viranomaisten on varmistettava, että passitustiedot toimitetaan toimivaltaisten viranomaisten välillä tietotekniikkaa ja tietokoneverkkoja käyttäen.
   
      Tehty Bernissä 15 päivänä elokuuta 2005.
      
         
            Sekakomitean puolesta
         
         
            Puheenjohtaja
         
         Rudolf DIETRICH
         
      
   
   
      (1)  EYVL L 226, 13.8.1987, s. 2. Yleissopimus sellaisena kuin se on viimeksi muutettuna päätöksellä N:o 3/2005 (EUVL L 189, 21.7.2005, s. 61).
   
      LIITE
      Muutetaan liite I seuraavasti:
      
                  1.
               
               
                  Korvataan 17 artikla seuraavasti:
                  ”17 artikla
                  1.   Passitusilmoitukset on tehtävä lähtötoimipaikkaan tietokoneavusteisin menetelmin.
                  2.   EDI-vakiosanomien vaihdon avulla tehdyn passitusilmoituksen on oltava liitteessä III esitetyn rakenteen ja siinä esitettyjen tietojen mukainen.
                  3.   Jos passitusilmoitus tehdään syöttämällä muodollisuuksien suorittamisen edellyttämät tiedot toimivaltaisten viranomaisten tietojenkäsittelyjärjestelmään, on liitteessä III tarkoitetut kirjallisen ilmoituksen tiedot korvattava lähettämällä tätä varten määrätyille toimivaltaisille viranomaisille koodattuina tai muussa niiden määräämässä muodossa olevat, kirjallisissa ilmoituksissa vaadittuja tietoja vastaavat tiedot niin, että niitä voidaan käsitellä tietokoneella.
                  4.   Jos yhteinen passitusmenettely suoritetaan lähtömaassa toisen tulliselvitysmuodon jälkeen, lähtötoimipaikka voi pyytää asianomaisten asiakirjojen esittämistä.
                  5.   Tavarat on esitettävä yhdessä kuljetusasiakirjan kanssa. Lähtötoimipaikka voi olla vaatimatta kyseisen asiakirjan esittämistä tullimuodollisuuksia suoritettaessa, jos asiakirja on lähtötoimipaikan käytettävissä.”.
               
            
                  2.
               
               
                  Korvataan 18 artikla seuraavasti:
                  ”18 artikla
                  1.   Tavarat voidaan asettaa yhteiseen passitusmenettelyyn sopimuspuolten yhdessä sopimaa menettelyä noudattaen antamalla passitusilmoitus, joka laaditaan jonkin liitteessä III olevan lomakemallin mukaiselle lomakkeelle
                  
                              a)
                           
                           
                              kun toimivaltaisten viranomaisten tietokoneavusteinen passitusjärjestelmä ei toimi;
                           
                        
                              b)
                           
                           
                              kun passituksesta vastaavan sovellus ei toimi.
                           
                        2.   Edellä 1 kohdan b alakohdassa tarkoitetussa tapauksessa kirjallisen passitusilmoituksen käyttämiseen tarvitaan toimivaltaisten viranomaisten suostumus.
                  3.   Edellä 1 kohdan määräyksiä sovelletaan myös
                  
                              a)
                           
                           
                              jos sopimuspuoli niin päättää;
                           
                        
                              b)
                           
                           
                              jos tavaroita kuljettavat matkustajat, jotka eivät voi suoraan päästä käyttämään tullin tietokoneavusteista passitusjärjestelmää ja joilla ei näin ollen ole mahdollisuutta tehdä passitusilmoitusta lähtötoimipaikkaan tietotekniikkaa käyttäen. Toimivaltaisten viranomaisten on annettava lupa tavaroiden asettamiseen yhteiseen passitusmenettelyyn käyttämällä jonkin liitteessä III olevan lomakemallin mukaiselle lomakkeelle tehtyä passitusilmoitusta.
                           
                        Tällöin toimivaltaisten viranomaisten on varmistettava, että passitustiedot toimitetaan toimivaltaisten viranomaisten välillä tietotekniikkaa ja tietokoneverkkoja käyttäen.
                  4.   Passitusilmoituslomaketta voidaan täydentää yhdellä tai useammalla jonkin liitteessä III olevan lomakemallin mukaisella lisälomakkeella. Nämä lomakkeet ovat ilmoituksen erottamaton osa.
                  5.   Liitteessä III olevan mallin mukaisia tavaraluetteloita voidaan lisälomakkeiden sijasta käyttää passitusilmoitusten kuvaavana osana, ja ne ovat ilmoituksen erottamaton osa.
                  6.   Edellä 1 ja 3–5 kohdassa tarkoitetut lomakkeet on laadittava liitteen III mukaisesti. Ne on painettava ja laadittava jollakin lähtömaan toimivaltaisen viranomaisen hyväksymällä sopimuspuolten virallisella kielellä. Yhteisessä passituksessa osallisena olevan maan toimivaltaiset viranomaiset voivat tarvittaessa pyytää asiakirjoista käännöksen kyseisen maan viralliselle kielelle tai yhdelle sen virallisista kielistä.
                  7.   Sovelletaan 17 artiklan 4 ja 5 kohtaa soveltuvin osin.”.